**EIGENRAPPORTERING – OPPFØLGING AV KONTRAKTSVILKÅR FOR ETISKE KRAV**

For [Oppdragsgivar], heretter kalla oppdragsgivar, er det viktig at dei produkta/komponentane vi anskaffar med offentlege midlar, er produserte under lovlege og anstendige arbeidsforhold. Dette tyder at produkta/komponentane omfatta av denne kontrakten skal vere framstilt under forhold som samsvarer med sentrale FN-konvensjonar, ILO-konvensjonar og nasjonal arbeidslovgiving på produksjonsstaden (som spesifisert i kontraktsvilkår – etiske krav).

Eigenrapportering er eit ledd i oppfølginga av dei etiske kontraktsvilkåra i denne kontrakten og skal underteiknast av ansvarleg leiar hos [Leverandør], heretter kalla leverandør. Utfylt skjema skal sendast inn innan fire veker frå utsending.

Dette dokumentet inneheld spørsmål med tilhøyrande rettleiing til leverandør om korleis spørsmåla skal svarast på og dokumenterast.

|  |  |
| --- | --- |
| **Dette feltet skal fyllast ut av oppdragsgivar:** |  |
| **Leverandør:** |  |
| **Kontrakts/-avtalenummer:** |  |
| **Svarfrist:** |  |

............................................................................................. .………………………………………………………….

Namn, dagleg leiar [leverandør] Stad/Dato

Eigenrapportering gjeld for dei produkta/komponentane som oppdragsgivar, eventuelt i samråd med leverandør, har valt ut for vidare oppfølging av dei etiske krava.

**Eigenrapporteringa gjeld for [skal fyllast ut av oppdragsgivar]:**

|  |  |
| --- | --- |
| Produkt/komponent: | Grunngiving for val av produkt/komponent: |
|  |  |
|  |  |
|  |  |
|  |  |
|  |  |

|  |  |  |  |
| --- | --- | --- | --- |
|  | Spørsmål | Forslag til dokumentasjon | Svar og tilvising til dokumentasjon |
| 1. | Har de vedtatt Code of Conduct/etiske retningslinjer/ kontraktsvilkår for etiske krav eller liknande? | Dokumentasjon kan vere Code of Conduct/etiske retningslinjer/ kontraktsvilkår for etiske krav eller liknande som tilsvarer dei etiske krava gjeldande i denne kontrakten.   Legg ved retningslinjene i heilskap eller lenkja til ein nettbasert versjon, og tilvis til punkt og side:   * Forbod mot barnearbeid * Forbod mot tvangsarbeid/slavearbeid * Forbod mot diskriminering * Rett til organisasjonsfridom og kollektive forhandlingar * Etterleving av arbeidsrett og arbeidslovgiving i gjeldande land |  |
| 2. | Kan de skildre og/eller illustrere leverandørkjeda til dei utvalde produkta/komponentane i denne kontrakten? | Kan skildrast og/eller illustrerast i dette dokumentet eller leggjast ved som separat dokument. Adressa til underleverandørar skal innehalde namn på firma, adresse og land. Med underleverandørar meiner vi agent/mellomledd eller liknande og produksjonseining eller liknande.  Med agent meiner vi ein underleverandør som har tilknyting til/kontakt med produksjonseininga(ne). Med produksjonseining meiner vi minimum der ferdigstilling av produktet skjer, som for eksempel på ein fabrikk. Adressa til agent(ane) eller liknande og produksjonseining(ane) eller liknande skal innehalde firmanamn, adresse og land. Kartlegg fleire ledd i leverandørkjeda dersom de har kjennskap til det og/eller dersom oppdragsgivar har bedd om det.  Dersom produksjonseininga(ne) er sertifisert i samsvar med ein standard for ansvarleg produksjon, skal du oppgi sertifisering, og oppdatert dokumentasjon på sertifisering må leggjast ved. Dersom produktet er merkt, skal det oppgivast kva for ei merkeordning/sertifisering som gjeld, og oppdatert dokumentasjon på sertifisering må leggjast ved.  Eksempel på skildring av leverandørkjeda til dei utvalde produkta/komponentane i denne kontrakten:  Produkt/komponent 1:   * Adresse til agent/mellomledd * Adresse til produksjonseining * Eventuell sertifisering av produksjonseining * Eventuell merking av produkt/komponent   Produkt/komponent 2:   * Adresse til agent/mellomledd * Adresse til produksjonseining * Eventuell sertifisering av produksjonseining * Eventuell merking av produkt/komponent |  |
| 3. | Har de kommunisert Code of Conduct/etiske retningslinjer/ kontraktsvilkår for etiske krav eller liknande til underleverandørane? | De skal dokumentere at Code of Conduct/etiske retningslinjer/ kontraktsvilkår for etiske krav eller liknande som tilsvarer dei etiske krava gjeldande i denne kontrakten, har blitt kommunisert til underleverandørane kartlagt ovanfor.  Dokumentasjon kan vere kopi av e-post, brev og/eller avtaledokument. |  |
| 4. | Ver venleg å oppgi kontaktperson(ar) hos dykk som har ansvar for oppfølging av dei etiske kontraktsvilkåra i denne avtalen. | Oppgi fullt namn, stillingstittel, e-post og telefonnummer til kontaktperson med ansvar for oppfølging av dei etiske krava. |  |
| 5. | Korleis følgjer de opp dei etiske kontraktsvilkåra med underleverandørar? | Skildre korleis de følgjer opp dei etiske krava, for eksempel ei rolle- og ansvarsskildring. Skildringa bør også innehalde informasjon om korleis de kartlegg risiko og følgjer opp dykkar underleverandørar med utgangspunkt i risiko, for eksempel prosess-/rutineskildringa dykkar for ansvarleg leverandørkjedestyring. Dokumentasjonen kan også innehalde informasjon om kva for risikoar de har identifisert i leverandørkjeda til dei utvalde produkta/komponentane. De kan også seie noko om enkelte risikofaktorar utgjer større risiko for brot på grunnleggjande menneskerettar enn andre, og grunngivinga for denne vurderinga.   Skildringa bør i tillegg innehalde informasjon om korleis eventuelle brot på dei etiske krava blir handterte med tanke på retting og sanksjonering. Oppgi dersom eigenrapportering, oppfølgingssamtalar og/eller stadlege kontrollar/revisjonar inngår i rutinane dykkar for oppfølging.  Dersom de har dokumentasjon på oppfølging, for eksempel mottatt eigenrapportering eller rapport frå stadleg kontroll frå underleverandørar, frå dei siste 12 månadene, bør du leggje ved desse. |  |
| 6. | Er nokon av produkta som er omfatta av denne avtalen, andre enn dei som er spesifiserte ovanfor, merkte i samsvar med ein standard for ansvarleg produksjon? | Det skal leggjast ved ei oversikt over kva produkt i sortimentet som er merkte og kva merkeordning(ar) som er brukte. |  |